 Suldaan Maxamed mar uu ka hadlaayey Wasaaraddaha iyo Wasiiradda Xukuumadda Muuse Biixi ayaa yidhi In Wasiiradda la soo koobo aad bay u wanaagsan tahay, waayo Dawlad Wasiiro badani khilaafkeeda ayaa bata, laakiin marka la magacaabo Wasiiro kooban rayiga waa la isla keeni karaa, oo wax walba wada tashi ayaa laga yeelan karaa, laakiin Madaxweynaha haddii afartan Wasiir oo midba rayi gooniya wataa ay soo hor fadhiistaan uu ku asqoobayaa, Madaxweynuhuna waa nin aqoonyahan ah oo ciidan soo maray, markaas waxyaabo badan oo uu kaga duwan yahay Madaxweynayaashii hore wey imanayaan kolay, laakiin Madaxweyne Muuse Biixi waxaan qabaa inuu khaladaad badan oo dalka laga galay uu sixi doono, waayo ninka ciidanka soo maray hamigiisu waxa weeye sidii uu dadkiisa iyo dalkiisa u badbaadin lahaa, markaas Madaxweynaha rayigiisa ah inuu soo koobo Wasaaraddaha iyo Wasiiraddana waan ku waafaqsan nahay, waxaana odhan lahaa Agaasimayaashana dad aqoon leh, ha ka dhigo, Agaasimaha guud kama dhaco ninka Wasiirka ah, Agaasimuhuna isaga ayaa hawlaha oo dhan fulinaya, markaas Madaxweynuhu Agaasimayaasha guud ha ka fiirsado, oo Rag aqoon leh, ha ka dhigo. 